Facebook verwyder 3,2 mjd. vals profiele | Netwerk24
Deur Reuters 14 November 2019 09:56
Luidens ’n verslag wat die maatskappy Woensdag uitgereik het, het hy etlike miljoene foto’s en video’s verwyder wat kindermishandeling, geweld, seksueel eksplisiete inhoud en uitbeeldings van selfdood bevat.
Die aantal vals profiele wat verwyder is, het verdubbel vergeleke met ’n jaar gelede toe om en by 1,5 miljard vals profiele verwyder is.
Facebook het ook die eerste keer verklap hoeveel inskrywings hy van sy gewilde foto-app Instagram verwyder het.
Meer as 750 000 foto’s is tussen April en September van Instagram verwyder omdat dit die diens se bepalings en voorwaardes oortree het.
Facebook, wat Instagram en WhatsApp besit, het ook aangedui dat hy proaktief inskrywings van “terreurorganisasies” uitvee nog voordat dit iewers op sy platforms verskyn.
Die maatskappy kon in 98,5% van die gevalle daarin slaag om sulke inskrywings van Facebook te verwyder voordat enigiemand dit aangemeld het.
Dieselfde geld 92,2% van gevalle op Instagram.
Nóg inhoud wat verwyder is, sluit in:
11,6 miljoen foto’s wat beskou word as kinderpornografie.
2,5 miljoen inskrywings wat volgens Facebook selfdood aanmoedig of uitbeeld.
4,4 miljoen gevalle waar dwelms op Facebook gesmous word.
Meer oor: Facebook | Tegnologie | Internet | Kinderpornografie | Sosiale Media